
1. 


Bahagian I 
Prakata Penulis 


Dengan nama Allah yang Maha 
Pemurah, Maha Mengasihani. 


Kami memuji Allah Taala di atas 
taufik-Nya dan kami memohon 
hidayah menuju jalan-Nya. Kami 
berselawat ke atas junjungan 
kami, Muhammad dan 
keluarganya sekalian. 


Demikianlah, risalah ini adalah 
tentang ilmu mantik. Kami 
kemukakan dalamnya perkara 
yang perlu dibangkitkannya 
kepada sesiapa yang mula 
mempelajari apa jua ilmu 
pengetahuan. 


Kami memohon bantuan Allah 
Taala kerana sesungguhnya 
Dialah Pemberi segala kebaikan 


dan kurniaan. 

Bahagian II 
Ungkapan (Terma) 


Ungkapan penunjuk secara 
berlengkap merujuk kepada 
perkara yang tepat baginya, 
manakala ungkapan penunjuk 
secara berangkaian merujuk 
kepada perkara yang sebahagian 
baginya dan ungkapan penunjuk 
secara bersangkutan merujuk 
kepada perkara yang lazim 
baginya di dalam minda. 


Sebagaimana ungkapan 
“manusia”, ia merujuk kepada 
“haiwan yang berfikir” secara 
berlengkap, manakala ia merujuk 
kepada salah satu daripada 
“haiwan yang berfikir” (sama ada 
“haiwan” atau “yang berfikir”) 
secara berangkaian dan merujuk 
kepada “penerima ilmu” dan 
“pencipta tulisan” secara 
bersangkutan. 


Berikutnya, ungkapan adalah 
sama ada ungkapan mufrad iaitu 
ungkapan yang tidak 
mengehendaki daripadanya 
bahagian lain untuk merujuk 
kepada maknanya, misalnya 
ungkapan “manusia”; ataupun ia 
adalah ungkapan murakab iaitu 
ungkapan yang mengehendaki 
bahagian lain untuk merujuk 

10. 


kepada maknanya, misalnya 
ungkapan “pelempar batu”. 


Ungkapan mufrad adalah sama 
ada ungkapan sejagat (universal) 
iaitu ungkapan yang tidak 
mencegah daripada predikasi 
konsepnya kepada perkara- 
perkara yang dikongsi dengannya; 
ataupun ia adalah ungkapan 
berjuzuk (partikular) iaitu 
ungkapan yang mencegah 
predikasi konsepnya dengan yang 
lain, misalnya kata nama khas 


“Zaid”. 


Ungkapan sejagat adalah sama 
ada ungkapan berzat (esensial) 
iaitu ungkapan yang terbenam di 
dalam hakikat juzuk-juzuknya, 
misalnya ungkapan “haiwan” 
yang dikaitkan dengan “manusia” 
dan “kuda”; ataupun ia adalah 
ungkapan beraral (aksidental) 
iaitu ungkapan yang berselisihan 
dengan ungkapan berzat, 
misalnya “sesuatu yang tertawa” 
yang dikaitkan dengan 


c e 
manusia . 


Ungkapan berzat adalah sama 
ada genus yang diungkapkan 
kepada jawapan “apakah ia?” 
berdasarkan perkongsian tulen. 
Genus ditakrifkan sebagai 
ungkapan sejagat yang 
diungkapkan kepada perkara- 

12. 


perkara yang pelbagai dan 
berbeza-beza hakikatnya yang 
merupakan jawapan kepada 
“apakah ia?”, misalnya “haiwan” 
yang menjadi jawapan kepada 
“apakah itu manusia dan kuda?”; 


ataupun spesies yang 
diungkapkan kepada jawapan 
“apakah ia?” berdasarkan 
perkongsian dan pengkhususan 
bersama. Spesies ditakrifkan 
sebagai ungkapan sejagat yang 
diungkapkan kepada perkara- 
perkara yang pelbagai dan 
berbeza-beza identitinya, bukan 
hakikatnya yang merupakan 
jawapan kepada “apakah ia?”, 
misalnya “manusia” yang menjadi 
jawapan kepada “apakah itu Zaid 
dan Amri?”: 


ataupun fasal (diferensia) yang 
diungkapkan kepada jawapan 
“apakah ia?” bahkan juga “yang 
manakah zat sesuatu itu?” dan ia 
membezakan sesuatu itu pada 
perkongsian dalam genus. Fasal 
ditakrifkan sebagai ungkapan 
sejagat yang diungkapkan kepada 
sesuatu yang merupakan jawapan 
kepada “yang manakah satu zat 
sesuatu itu?”, misalnya “sesuatu 
yang berfikir” yang menjadi 
jawapan kepada “yang manakah 


zat manusia?”. 

13. Ungkapan beraral adalah sama 
ada ungkapan aral lazim iaitu 
ungkapan yang mencegah 
pemisahannya daripada zat 
(mahiyah/keapadiaan); ataupun 
ungkapan aral mufarik iaitu 
ungkapan yang memisahkan 
daripada zat. 


14. Setiap satu daripadanya adalah 
sama ada ungkapan aral khasah 
(sejagat eksklusif/properti) iaitu 
ungkapan terkhusus kepada 
hakikat yang tunggal, misalnya 
aral “sesuatu yang tertawa” adalah 
bagi “manusia” secara perbakatan 
(berpotensi) dan perbuatan 
(aktual). Ungkapan aral khasah 
ditakrifkan sebagai ungkapan 
sejagat yang diucapkan kepada 
apa jua yang berada di bawah satu 
hakikat sahaja dengan kata yang 


beraral: 


15. ataupun ungkapan aral am 
(sejagat umum/aksiden) iaitu 
ungkapan terumum kepada 
hakikat-hakikat di atas hakikat 
yang tunggal, misalnya aral 
“sesuatu yang bernafas” yang 
dikaitkan dengan “manusia” dan 
selainnya dalam kalangan 
“haiwan-haiwan” secara 
perbakatan dan perbuatan. 
Ungkapan aral am ditakrifkan 
sebagai ungkapan sejagat yang 
diucapkan kepada apa jua yang 

I7: 


18. 

20. 


berada di bawah hakikat-hakikat 
yang berlainan dengan kata yang 
beraral. 


Takrif (berzat) ialah ungkapan 
yang merujuk kepada zat 
(mahiyah/keapadiaan) sesuatu. 


Takrif (berzat) sempurna 
tergabung daripada genus 
terhampir sesuatu perkara dan 
fasal terhampirnya, misalnya 
“hidupan yang berfikir” dikaitkan 


dengan “manusia”. 


Takrif (berzat) tidak sempurna 
tergabung daripada genus terjauh 
sesuatu perkara dengan fasal 
terhampirnya, misalnya “jasmani 
yang berfikir” dikaitkan dengan 


c .» 
manusla . 


Takrif (bukan berzat) sempurna 

tergabung daripada genus 

terhampir sesuatu perkara dan 

khasah lazimnya, misalnya 

«C . » . . 
hidupan yang tertawa” menjadi 

takrif “manusia”. 


Takrif (bukan berzat) tidak 
sempurna tergabung daripada 
aral-aral yang terkhusus klausanya 
dengan hakikat yang tunggal, 
misalnya kami katakan dalam 
menakrifkan “manusia” sebagai 
“sesuatu yang berjalan di atas dua 
kaki, mempunyai kuku yang 

20 


lebar, mempunyai kulit yang 
tidak diselimuti oleh bulu, boleh 
berdiri tegak dan mampu tertawa 
secara tabii”. 

Bahagian III 
Pernyataan (Proposisi) 


Pernyataan ialah ungkapan murakab + 


yang dapat disahkan kebenaran atau 


kepalsuan ucapan sang pengucapnya. DSE Sj ad Bole 

Pernyataan adalah sama ada e a r ag.22 

pernyataan bersifat penggolongan i sa Aa 

(berkategori), misalnya “Zaid SE o, gas ilai dab ya Gls 

seorang penulis”; ataupun Ar AA 

pernyataan bersyarat nasabah M N 

(konjungtif), misalnya “jika oi ol Lel 2 3 WS Asad: Ape 
tahari terbit, maka hari Ae Bean AP 

Zi ILS TDI ATA A83 Png 5,3 

siang”, ataupun pernyataan 

bersyarat penyarak (disjungiif), 

misalnya “bilangan adalah sama ada 

genap atau ganjil”. 

Juzuk pertama pernyataan Je aa J Si £41.23 

berkategori dinamakan subjek M 

(mauduk), manakala juzuk kedua Sa Gu byoy 

ialah predikat. 

Juzuk pertama pernyataan bersyarat dē A o LI Si 415.24 

dinamakan anteseden (pendahulu), sies ās 

manakala juzuk kedua ialah AJE Gp bla 

konsekuen (pengiring). 

Pernyataan adalah sama ada To: ip a dj ie ati. 25 

penegasan (positif), misalnya "Zaid m 

seorang penulis”; ataupun penafian e g g US ad Lal; 


(negatif), misalnya “Zaid bukan 


penulis”. 

Life 


28. 


29: 


Setiap satu daripadanya adalah sama 
ada terkhusus, sebagaimana yang 
kami sebutkan sebelum ini (Zaid); 
ataupun berkuantiti sejagat 
(umum), misalnya “semua manusia 
ialah penulis” dan “tiada manusia 
yang merupakan penulis”; ataupun 
berkuantiti berjuzuk (khusus), 
misalnya “beberapa manusia ialah 
penulis” dan “beberapa manusia 
bukan penulis”. 


Pernyataan bersyarat nasabah 
adalah sama ada berkelaziman, 
misalnya “jika matahari terbit, maka 
hari pun siang”; ataupun 
berkebetulan, misalnya “jika 
manusia berfikir, maka keldai 


meringkik”. 


Pernyataan bersyarat penyarak 
adalah sama ada berhakikat iaitu 
sama-sama eksklusif benar dan 
palsu, misalnya “bilangan adalah 
sama ada genap atau ganjil”; ataupun 
hanya eksklusif benar, misalnya 
“benda ini adalah sama ada pokok 
atau batu”; ataupun hanya eksklusif 
palsu, misalnya “Zaid adalah sama 


ada di lautan atau dia tidak lemas”. 


Pernyataan bersyarat penyarak boleh 
mempunyai lebih daripada dua 
juzuk, misalnya “bilangan adalah 
sama ada bertambah atau berkurang 
atau bersamaan.” 

32: 


33. 


Pernyataan bercanggah 
(kontradiksi) ialah pertentangan 
antara dua pernyataan penegasan 
dan penafian dari aspek perbezaan 
zatnya yang mengimplikasikan 
kebenaran satu daripadanya dan 
kepalsuan yang lagi satu, misalnya 
“Zaid ialah penulis” berkontradiksi 
dengan “Zaid bukan penulis”. 


Pernyataan bercanggah ini tidak 
dapat disemak kecuali selepas 
berbetulan kedua-duanya pada 
subjek, predikat, masa, ruang, 
perhubungan (relasi), keperbakatan 
dan keperbuatan, keberjuzukan dan 
kesejagatan serta syarat-syaratnya. 
Misalnya, “Zaid ialah penulis” 
berkontradiksi dengan “Zaid bukan 


penulis”. 


Pernyataan sejagat penegasan 
bercanggahan dengan pernyataan 
juzuk penafian. Misalnya, “semua 
manusia ialah haiwan” adalah 
bercanggahan dengan “beberapa 


manusia bukan haiwan”. 


Pernyataan sejagat penafian 
bercanggahan dengan pernyataan 
juzuk penegasan. Misalnya, “tiada 
manusia yang merupakan haiwan” 
bercanggahan dengan “beberapa 


manusia ialah haiwan”. 

34. 


35. 


36. 


Kedua-dua pengkuantiti 
(kuantifier) tidak dapat disemak 
kecuali selepas berselisihan kedua- 
duanya pada kuantiti kerana dua 
pernyataan sejagat adalah palsu pada 
masa yang sama. Misalnya, “semua 
manusia ialah penulis” dan “tiada 
manusia yang merupakan penulis”. 
Manakala, dua pernyataan juzuk 
adalah benar pada masa yang sama. 
Misalnya, “beberapa manusia ialah 
penulis” dan “beberapa manusia 
bukan penulis”. 


Pengalihan (konversi) ialah 
penukaran kedudukan subjek 
sebagai predikat dan predikat sebagai 
subjek dengan memelihara keadaan 
penafian dan penegasannya, begitu 
juga keadaan benar dan palsunya. 


Pernyataan sejagat penegasan tidak 
beralih dengan pernyataan sejagat 
juga kerana adalah benar bahawa 
[44 . . . bb) 
semua manusia ialah haiwan”, 
namun tidak benar bahawa “semua 
haiwan ialah manusia”. Walau 
bagaimanapun, pernyataan sejagat 
penegasan beralih dengan 
pernyataan juzuk kerana adalah 
benar bahawa “semua manusia ialah 
haiwan”, begitu juga “beberapa 
haiwan ialah manusia”. Kami juga 
mendapati bahawa apa jua yang 
disifatkan oleh manusia dan haiwan 
turut mengimplikasikan “beberapa 


haiwan ialah manusia”. 

35 


36 

Pernyataan juzuk penegasan beralih 
juga dengan pernyataan juzuk kerana 
hujahan disebut sebelumnya. 


Pernyataan sejagat penafian beralih 
dengan pernyataan sejagat penafian. 
Hal ini adalah swa-terbukti kerana 
adalah benar bahawa “tiada manusia 
yang merupakan batu”, begitu juga 
“tiada batu yang merupakan 
manusia”. 


Pernyataan juzuk penafian secara 
lazimnya tidak beralih kerana adalah 
benar bahawa “beberapa manusia 
bukan haiwan” namun 
penukarannya adalah tidak benar. 

Bahagian IV 
Silogisme 


Silogisme ialah ungkapan yang 
disebutkan atau difikirkan yang 
terbina daripada ungkapan- 
ungkapan yang apabila ungkapan- 
ungkapan tersebut diterima sebagai 
benar zatnya akan melazimkan 
kebenaran ungkapan yang lainnya. 


Silogisme adalah sama ada silogisme 
bersifat penggolongan 
(berkategori), misalnya “semua 
jasmani adalah terbina, semua yang 
terbina adalah baharu (diciptakan), 


maka semua jasmani adalah baharu”; 


ataupun silogisme bersyarat, 
misalnya “jika matahari terbit, maka 
hari pun siang, tetapi hari tidaklah 
siang, maka matahari tidaklah 
terbit”. 


Ungkapan penengah ialah 
ungkapan yang berulang dalam 
kedua-dua premis dalam silogisme. 
Ungkapan minor ialah subjek 
perkara yang dicari (natijah), 
manakala ungkapan major pula 
ialah predikat perkara yang dicari 


Itu. 

Premis yang mengandungi ungkapan 
minor dikenali sebagai premis 
minor, manakala premis yang 
mengandungi ungkapan major 
dikenali sebagai premis major. 


Bentuk silogisme berkategori ialah 
bentuk tergubah premis-premis. 
Terdapat empat bentuk. 


Bentuk pertama adalah apabila 
ungkapan penengah menjadi 
predikat premis minor dan subjek 
premis major. Bentuk keempat ialah 
pengalihan bentuk pertama 
(ungkapan penengah menjadi subjek 
premis minor dan predikat premis 
major). Bentuk ketiga adalah 
apabila ungkapan penengah menjadi 
subjek kepada kedua-dua premis. 
Bentuk kedua adalah apabila 
ungkapan penengah menjadi 


predikat kepada kedua-dua premis. 


Bentuk kedua kembali kepada 
bentuk pertama melalui pengalihan 
pada premis major. Bentuk ketiga 
kembali kepada bentuk pertama 
melalui pengalihan premis minor. 
Bentuk keempat kembali kepada 
bentuk pertama dengan pengalihan 
susunannya atau pengalihan kedua- 


dua premis. 


Bentuk pertama menatijahkan 
dengan sempurna dan jelas 
kesimpulannya. Bentuk keempat 

adalah yang paling tidak sesuai 
(tidak tabii) untuk digunakan. 
Seseorang yang tabiinya bernas dan 
akalnya sejahtera pula tidak perlu 
mengalihkan bentuk kedua kepada 
bentuk pertama untuk menatijahkan 
kesimpulan. 


Sesungguhnya bentuk kedua 
menatijahkan kesimpulan apabila 
terdapat perbezaan antara premis 
dari aspek penegasan dan penafian. 


Bentuk pertama dijadikan piawaian 
ilmu pengetahuan, maka kami 
jelaskannya untuk dijadikan 
pedoman dan untuk dideduksikan 
daripadanya semua tuntutan. Syarat 
untuk menatijahkan kesimpulannya 
ialah premis minor perlu bersifat 
penegasan dan premis major perlu 


sejagat. 


Terdapat empat mode penyimpulan: 
mode pertama, “semua jasmani 
adalah terbina dan semua yang 
terbina adalah baharu, maka semua 
jasmani adalah baharu”; mode 
kedua, “semua jasmani adalah 
terbina dan tiada perkara yang 
terbina adalah qadim (tidak 
berpermulaan), maka tiada jasmani 
adalah qadim”; mode ketiga, 
“beberapa jasmani adalah terbina 
dan semua yang terbina adalah 
baharu, maka beberapa jasmani 
adalah baharu”; dan mode keempat, 

52. 


53. 


54. 


55. 


“beberapa jasmani adalah terbina 
dan tiada perkara yang terbina 
adalah qadim, maka beberapa 
jasmani tidaklah qadim”. 


Silogisme berkategori adalah sama 
ada terbina daripada dua 
pernyataan berkategori 
sebagaimana yang telah dijelaskan; 


ataupun terbina daripada dua 
pernyataan bersyarat nasabah, 
misalnya “jika matahari terbit, maka 
hari pun siang dan setiap kali hari 
siang, bumi pun diterangi, maka jika 
matahari terbit, bumi pun 
diterangi”; 


ataupun terbina daripada dua 
pernyataan bersyarat penyarak, 
misalnya “semua bilangan adalah 
sama ada genap atau ganjil dan 
semua bilangan genap adalah sama 
ada gandaan dua bilangan genap 
atau gandaan dua bilangan ganjil, 
maka semua bilangan adalah sama 
ada bilangan ganjil atau gandaan dua 
bilangan genap atau gandaan dua 


bilangan ganjil”. 


Silogisme bersyarat yang 
bercanggahan konsekuennya 
menatijahkan percanggahan 
anteseden, misalnya “jika perkara ini 
ialah manusia, maka ia ialah haiwan 
dan dia bukan haiwan, maka dia 
bukanlah manusia”. 


” o _ 5 a 
vācis o | A, Ga AN 
or ee ea 2 3 


„ 
LAH 
. - + 
z „ 


4, 
s 


ja SR IYA ts, 


„ og oz 
go r . a” 
LS gk 
“ 
gi r 


RG ska PE PAVER] 
im g Jus as 
IE AN SE 3 e 


EE AS S. É E E |4 
er 2d II sll. 


Be Jia DS 0 
IL gm KST Ol 343 Gilas! 
Bo 6 


52 


Sa 613.93 


54 


55 


56. Sekiranya pernyataan bersyarat 


penyarak sama-sama eksklusif, maka 
percanggahan salah satu ungkapan 
daripada dua juzuk dalam silogisme 
bersyarat menatijahkan kepada juzuk 
yang lainnya, misalnya “bilangan 
adalah sama ada genap atau ganjil 
dan bilangan ini adalah genap, maka 
ia bukanlah ganjil” atau “bilangan 
adalah sama ada genap atau ganjil 
dan bilangan ini adalah ganjil, maka 
ia bukanlah genap” dan, maka 
percanggahan salah satu daripada 
dua juzuk dalam silogisme bersyarat 
menatijahkan kepada ungkapan yang 
lainnya. 

Bahagian V 
Seni Hujahan 


Pembuktian (demonstrasi) ialah 
silogisme yang terbina daripada 
premis-premis yang meyakinkan 
untuk menatijahkan kesimpulan 
yang meyakinkan juga. 


Hal-hal yang meyakinkan terbahagi 
kepada: premis-premis asas, 
misalnya "satu ialah setengah 
daripada dua” dan “keseluruhan 


adalah lebih besar daripada 


sebahagian”; 


premis-premis penyaksian, 
misalnya “matahari itu bersinar” dan 
Cc .. „ 

api itu membakar”; 


premis-premis pengalaman, 
misalnya “tumbuhan Convolvulus 
scammonia dapat melegakan jaundis 


(penyakit kuning)”; 


premis-premis intuitif, misalnya 
“cahaya bulan diperoleh daripada 


sinar mentari”; 


premis-premis mutawatir (fakta 
bersejarah), misalnya “Muhammad 
SAW mendakwa kenabian dan 
memanifestasi mukjizat dengan 


tangannya”; 

63. 


64. 


65. 


66. 


67. 


pernyataan-pernyataan yang 
silogisme ada bersamanya, misalnya 
“empat ialah angka genap” yang 
dideduksikan melalui perantara yang 
hadir dalam minda iaitu boleh 
dibahagi kepada dua bahagian yang 


sama. 


Dialektik (jidal) ialah silogisme 
yang terbina daripada premis-premis 
yang masyhur lagi dipersetujui oleh 
masyarakat awam atau di antara dua 
pertentangan, seperti “keadilan 
adalah kebaikan” dan “kezaliman 
ialah kejahatan”. 


Pemujukan (retorik) ialah silogisme 
yang terbina daripada premis-premis 
yang diterima melalui individu yang 
bijak memujuk kepada dirinya atau 
terbina daripada anggapan- 


anggapan. 


Syair ialah silogisme yang terbina 
daripada premis-premis yang 
diterima berdasarkan khayalan yang 
mengembangkan atau mengecutkan 


jiwa seseorang. 


Falasi ialah silogisme yang terbina 
daripada premis-premis yang palsu 
lagi menyerupai kebenaran atau 
premis-premis yang masyhur atau 
premis-premis yang waham lagi 
palsu. 

68. Hujahan yang paling dipercayai ialah 
demonstrasi, bukanlah yang 


selainnya. 

69. Demikian ini mengakhiri risalah 
tentang ilmu mantik. Daku berdoa 
kepada Allah Taala agar ia 


bermanfaat buat kalian. 


70. Tamat. 

